*Za ostala značenja, v. Barnaba (razvrstavanje).*

**Varnava** ili **Barnaba** (starogrčki: ), po rođenju **Josif**, je bio ranohrišćanski propovednik i apostol. 

Josija Varnava je među hrišćanima helenistima po svoj prilici imao vodeću ulogu. Jedno vreme je bio saradnik apostola Pavla na misionarskim putovanjima, ali se kasnije sa njim razišao.

Život
-----

Josif Barnaba je bio Jevrejin (Levit) helenista iz dijaspore, rodom sa Kipra. Dela apostolska opisuju da je bio *"izvrstan čovek, pun Duha Svetoga i vere"*. Bio je veoma pobožan i darežljiv, a Biblija spominje da je prodao komad zemlje koji je imao da bi podelio stečeni novac apostolskoj zajednici. 

Prvi jevrejski hrišćani, među koje je spadao i Barnaba, su se striktno držali Mojsijevog zakona. Jerusalimska zajednica je veoma poštovala Varnavu, koji se u Antiohiji pojavljuje kao prvi vođa hrišćana. Njegova uloga je bila bitna u očuvanju jedinstva između crkvi Antiohije i Jerusalima.

### Suradnja sa Pavlom

*Glavni članak: Pavle iz Tarsa*
Varnava je bio aktivan u propovedanju mnogo pre Pavlovog primanja hrišćanstva. Nakon Pavlovog preobraćenja, postali su bliski suradnici.

Prvi prijem „nejevreja" u jevrejsku hrišćansku zajednicu dogodio se s potpunom saglasnošću vođstva hrišćanske zajednice u Jerusalimu pre 46–47. godine, kada su Pavle i Varnava posetili Jerusalim da bi doneli pomoć hrišćanske zajednice u Antiohiji za zajednicu u Jerusalimu. Nakon prihvatanja neznabožaca u hrišćansku zajednicu, Crkva čini dalji korak u traženju neznabožaca misionarskom metodom. Dok je u početku propoved bila upućena samo Jevrejima, ovim potezom i „Grci" postaju objekat „milosti Božije". Pavle, zajedno sa Varnavom, predstavlja možda inicijatora ovog plana.

Barnaba je sa Pavlom krenuo u propovedničku misiju (Dela 9:26-28), na prvo misionarsko putovanje (47–48) koje počinje u Antiohiji i obuhvata Kipar, Pergu i Pamfiliju, Antiohiju Pisidijsku, gradove Likaonije (severna Galatija), kao Ikoniju, Listru i Derve. Varnava je bio veoma uticajan među hrišćanima. U gradu Listri, ljudi su prozvali Varnavu Zevsom (vrhovno božanstvo), dok su za Pavla odabrali ime Hermes (glasnik bogova) (Dela 14:12). U svim ovim gradovima i oblastima Galatije osnivane su zajednice koje čine hrišćani Jevreji i nejevreji, koji u početku žive harmonično bez naročitih problema, kao što je bio slučaj u Antiohiji.

### Razlaz sa Pavlom

*Glavni članak: Jerusalimski sabor*
Prva ozbiljna kriza u pogledu položaja „nejevreja" u hrišćanstvu nastaje u Galatiji i Antiohiji 49. godine, kada se postavlja veliko pitanje obaveznosti obrezanja hrišćana. Među hrišćanima su se razvile dve različite struje, usled čega je došlo do razlaza između Varnave i Pavla. Judeohrišćani su propovedali jevanđelje samo Jevrejima (Dela 11:19), dok je Pavle želeo da se ona propovedaju svim narodima. Pavle je želeo da ukine obrezivanje i ostale zakone kojih su se oni pridržavali (Dela 21:21), zbog čega je sav Jerusalim bio u pometnji (Dela 21:31).

Varnava je verovao da ljudi neće zaslužiti spasenje ukoliko se ne obrežu po običaju Mojsija i ostalih poslanika. Pošto nije hteo da se odrekne zakona, postao je protivnik Pavlovog učenja koje nije insistiralo na zakonu. Između njih dvojice *"...dođe do zaoštrenosti, tako da se rastaše jedan od drugoga"* (Dela 15:39). 

Pavlovo učenje je potisnulo judeohrišćansko na prvom Jerusalimskom saboru oko 50. godine. 

### Smrt

Mučeništvo svetog Varnave
Postradao je na ostrvu Kipru od Jevreja, bio je kamenovan 61. i bio je sahranjen iza zapadnih vrata grada Salamine.

Djela
-----

Pripisivana mu je i Barnabina poslanica koja, verovatno zbog opadanja judeohrišćanstva, nije uključena u Bibliju. Postoje i Dela Barnabina iz 5. veka.

Njegovim imanom je nazvano i Jevanđelje po Varnavi, koje se datira u 16. vek.

Nasleđe
-------

Barnaba se i danas slavi kao osnivač Crkve na Kipru.

Izvori
------

1. ↑  
	* *St Barnabas Monastery*
2. 1 2 3 4 5 6 7 8  „Јован Зизијулас, Јелинизам и хришћанство". Arhivirano iz originala na datum 2018-03-04. Pristupljeno 2013-03-26.
3. ↑  Dela apostolska 11:24.

Vidi još
--------

* Pavle iz Tarsa
* Barnabina poslanica

Vanjske veze
------------

***Barnaba*** na Wikimedijinoj ostavi

* Biography of St Barnabas Arhivirano 2008-07-08 na Wayback Machine-u
* Gospel of Barnabas
* The Ecole Glossary about Barnabas Arhivirano 2005-10-30 na Wayback Machine-u
* The Epistle of Barnabas
* *St. Barnabas the Apostle*
* Jewish Encyclopedia: Barnabas
* Parish of St Barnabas in Tunbridge Wells, England, UK
* Barnabas Community Church, Shrewsbury, England, UK
* Cyprus44, the North Cyprus Guide: *St Barnabas Monastery and Icon Museum*

| * p
* r
* u
Likovi Novog zavjeta |
| --- |
| Isus Hristos | 
**gledišta:** hrišćansko • istorijsko • novozavetno
 |
| Evanđelja | 

|  |  |
| --- | --- |
| Pojedinci | 
Alfej • Ana Proročica • Ana • Baraba • Bartimej • Kajafa • Kleopa • Đavo • Elisaveta • Gavrilo • Joana • Jovan Krstitelj • Josif • Josif iz Arimateje • Joses • Lazar • Legion • Luka • Malh • Marko • Marta • Marija Magdalena • Marija • Marija iz Betanije • Marija Kleopova • Natanailo • Nikodim  • Saloma • Samarićanka • Simeon • Simon iz Kirene • Simon Gubavac • Suzana • Zahej • Zavedej • Zaharija
 |
| Skupine | 
Anđeli • Učenici • Evanđelisti • Herodijani • Magi • Mironosnice • Fariseji • Poreznici • Prozeliti • Sadukeji • Samarićani • Sanhedrin • Sedamdeset apostola • Pisari • Ziloti
 |

 |
| Apostoli | 
Andrija **·**  Vartolomej **·**  Jakov Alfejev **·**  Jakov Zavedejev **·**  Jovan **·**  Juda Iskariotski **·**  Juda Tadej **·**  Matej **·**  Petar **·**  Filip **·**  Simon Zilot **·**  Toma **·**  (posle Jude: Matija) |
| Dela *Petar • Pavle* | 

Agav **·**  Ananija iz Damaska **·**  Apolos **·**  Akvila **·**  Aristarh **·**  Varnava **·**  Blastus **·**  Kornelije **·**  Dionisije **·**  Gamalijel **·**  Jakov Pravedni **·**  Juda Galilejski **·**  Luka **·**  Lidija **·**  Matija **·**  Timon **·**  Pavle **·**  Filip **·**  Publije **·**  Safira **·**  Sila **·**  Simeon Jerusalimski **·**  Simon Mag **·**  Stefan **·**  Nikola **·**  Teuda **·**  Timotej **·**  Tit

 |
| **Rimljani** &***Herodijadi*** | 

|  |  |
| --- | --- |
| Evanđelja | 
Kornelije • *Herod Antipa* • *Herod Arhelaj* • *Herod Filip II* • *Herod Veliki* • *Herodijada* • "Longin" • Pontije Pilat • Pilatova žena • Kvirinije • *Saloma* • Tiberije
 |
| Dela | *Agripa I* • *Agripa II* • Feliks • Klaudije Lisije • Junije Galion • Festus • Sergije Paulus
 |

 |
| Poslanice | 
Andronik • Arhip • Areta IV • Kriskent • Epafras • Epafrodit • Erast • Junija • Filimon • Apfija  • Feba
 |
| Otkrovenje | 
Antipa • Četiri jahača • Abadon • Dva svedoka • Žena • Zver • Tri anđela • Arhangel Mihail • Kurva vavilonska
 |
| *Ceo spisak* • Isus: (učenje, izreke, parabole, čuda) • Novi zavjet (kanon) • Evanđelja (sinoptička) • Poslanice (Pavlove, saborne) |